# reier
## Brezhoneg
### Furm anv-kadarn

reier /ˈrɛjːɛr/ pe rec'hier
* Furm lies an anv-kadarn roc'h.
** Aet eo ar vag war ar reier : peñse he deus graet
** Bilgota e-touez ar reier : dastum bilgod.
** Antronoz, e tigoras ar reier dindan ar gêr vras, hag en he lec'h e teuas d'en em astenn al Lenn a weler hiziv c'hoazh. — (Roparz Hemon, Mari Vorgan, Al Liamm, eil emb. 1975, p. 84.)
** Ne welis nemet reier Gweltaz, heñvel ouzh teuzioù, hag er pellder, al “loened drouk”, ar Jentilez. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 39.)
** Penn-da-benn ar pleg-mor e oa aodoù bihan, traezh gwenn-kann enno, er goudor etre belkadoù reier. — (Goulc'han Kervella, Brezel ar Rigadell, Al Liamm, 1994, p. 36.)
** Reier o valirañ a-us d’ar mor.
** 'Nag a reier kuzhet, nag a varroù arne(v) , Nag a wall aveloù pennkaoz a wall beñse! . SAOQ 90

#### Gerioù heñvelster

* kerreg
* rec'hell

#### Troidigezhioù

* galleg : roches , rocs , rochers